
Diwrnod Dathlu Diwylliant 

Cyflwyniad

Ar ôl astudio’r pum brif thema megis Trosglwyddo, Cynnydd, Lles, Hawliau Plant a Rhanddeiliaid, penderfynir ffocysu ar drosglwyddo yn benodol gan blethu cynnydd a lles i mewn. Gwelir fod angen ymyrraeth gadarnhaol i godi presenoldeb o fewn Ysgol y Môr a thrwy gydol y profiad, dysgai’r disgyblion am bwysigrwydd iechyd a lles a gobeithio gweld cynnydd o’u hymwybyddiaeth o’r byd allanol erbyn diwedd y flwyddyn gyntaf. 
Gyda thystiolaeth o farnau damcaniaethwyr, mae cynnwys y ffeil yn dangos y broses feddwl tu ôl i’r ymyrraeth a’r holl ymchwil bwysig er mwyn casglu at y syniad terfynol. Trafodir yr ymyrraeth mewn manylder a gwerthusiad o’r strategaethau a ddefnyddiwyd ar gyfer yr ymyrraeth.

Cyd-Destun yr Ysgol

Mae Ysgol Gynradd y Môr yn ysgol freintiedig yng nghanol Sir Gaerfyrddin, gyda 197 o blant yn ei mynychu. Allan o’r 197 o blant, mae 15% ohonynt yn derbyn prydau ysgol am ddim sef 30 allan o 197. Mae ‘na wyth athro/awes yn gweithio yn yr ysgol hon a hyd nes nawr mae wedi gweithredu fel ysgol ddwy ffrwd. Mae hi nawr wedi newid o fod yn ysgol ddwyieithog i ysgol un ffrwd Cymraeg felly o flwyddyn ddiwethaf ymlaen, mae disgyblion dosbarth Meithrin i fyny nawr yn dysgu 100% yn Gymraeg. Mae 23 disgybl, sef 12% o’r ysgol, ag anghenion ychwanegol sy’n ganran isel ond mae presenoldeb yr ysgol hefyd yn isel o gymharu ag ysgolion lleol arall, felly mae’r ymyrraeth yma yn ffordd ymlaen defnyddiol ar gyfer yr ysgol. 

Yr Ymyrraeth

 ‘Regular and consistent attendance at school is important in ensuring that children and young people are given the best chance to achieve their full potential.’ (Llywodraeth Cymru, 2011) Cydnabyddir hyn o fewn Ysgol y Môr ond gwelir fod presenoldeb yr ysgol wedi gostwng 30% dros y dair blynedd diwethaf sydd yn golygu bod gostyngiad o 10% pob flwyddyn, felly roedd yn wir amser i edrych am ymyrraeth cadarnhaol er mwyn codi presenoldeb. Trafoda Wales Online (2018) yn gyffredinol bod 11,240 o blant yn absennol o’r ysgol am dros 25 o ddiwrnodau sydd yn pwysleisio nid Ysgol y Môr yw’r broblem yn unig ond mae’n bosib mai ein system addysg yng Nghymru sy’n codi’r pryder. Cydnabydda Estyn hyn o fewn adolygiad diwethaf yr Ysgol felly penderfynir cynhyrchu ymyrraeth sydd yn ymateb i’r cwricwlwm newydd a chyflwyno’r 6 maes dysgu a phrofiad sydd yn ymddangos o fewn adroddiad Donaldson (2015) er mwyn sicrhau Dyfodol Llwyddiannus i ddisgyblion Ysgol y Môr. 
Sonia Malcom et al (2013) bod rhieni yn caniatáu eu plant i aros adref ar Ddydd Llun gan fod y disgyblion yn blino ar ôl y toriad dros y penwythnos. Trafoda Benjamin (2015) hefyd bod ‘Feelings of depression and anxiety can start on Sunday night, leading to an unproductive Monday.’ Ac mae pobl hefyd yn tueddu o fod yn llai iachus. Oherwydd hyn, penderfynir targedi’r ymyrraeth yn benodol i Ddydd Llun er mwyn dileu’r teimladau negyddol ac i ddechrau’r wythnos mewn ffordd gadarnhaol. 

Byddai’r ymyrraeth, sef Diwrnod Dathlu Diwylliant, felly yn gweithredu ar y Dydd Llun cyntaf o bob mis a rhoddir y cyfle i’r disgyblion ddathlu diwylliannau gwledydd arall trwy wisgo i fyny, treialu bwydydd, datblygu geirfa newydd a darganfod gwybodaeth gefndirol am y wlad honno. Mae’n bwysig nodi mai syniadau’r disgyblion yw’r gwledydd astudio gan fod ‘sicrhau bod lleisiau disgyblion yn cael eu clywed’ yn bwysig iawn (Estyn, 2016). Mae rhoi’r rhyddid i’r disgyblion wneud penderfyniadau dros eu hunain yn ffordd o bersonoli’r dysgu, fel pwysleisia Donaldson (2015). Ar ôl i’r disgyblion dewis y gwledydd sydd o ddiddordeb iddyn nhw, gweithreda’r ysgol un wlad ar y tro fel bod yr holl ffocws yn benodol i’r wlad honno er mwyn sicrhau bod y disgyblion yn cymryd mewn yr holl wybodaeth. Ar y diwrnod yma, rhoddir cyfle i’r disgyblion gwisgo i fyny fel preswylwyr o’r wlad er mwyn ychwanegu elfen o hwyl i’r dathlu. Fel sonia Donaldson (2015, tud.17) ‘Mae plant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio.’  Caiff y Cwricwlwm Cymreig (2003) ei plethu mewn i’r ymyrraeth os pendefyna’r disgyblion i ddathlu Cymru ar un diwrnod gan eu bod yn ‘ddatblygu a chymhwyso gwybodaeth a dealltwriaeth o nodweddion diwylliannol, economaidd, amgylcheddol, hanesyddol ac ieithyddol Cymru.’ 
Un o’r blaenoriaethau arall, wrth ochr gwella presenoldeb, a’i weld o fewn y cynllun datblygu ysgol yw gwella’r broses o drosglwyddo o fewn yr ysgol. Ar ôl derbyn cwynion o rieni yn pryderu am les eu plant, penderfynir hwyluso’r broses o drosglwyddo o Gyfnod Sylfaen i Gyfnod Allweddol 2. Y ffordd fwyaf esmwyth o wneud hyn yw cynnal y sesiynau mewn dosbarthiadau ar draws yr ysgol gyda’r athrawon eraill. Bydd hyn yn caniatáu i ddisgyblion Cyfnod Sylfaen dysgu a datblygu perthynas gydag athrawon newydd a dod i adnabod eu ffyrdd o addysgu a dod yn gyfforddus gyda’r strwythur megis eistedd ar gadeiriau a chynllun y dosbarth. Trafoda Llywodraeth Cymru (2010) ‘Children could generally be better prepared’ wrth symud i flwyddyn 3 felly gyda’r gobaith o weithredu’r ymyrraeth, mae’n bosib brwydro hyn. 

Caiff y gwersi ar Ddiwrnod Dathlu Diwylliant eu gwahanu mewn i’r chwe maes dysgu a phrofiad Donaldson, megis Gwyddoniaeth a Thechnoleg, Mathemateg a Rhifedd, Celfyddydau Mynegiannol, Dyniaethau, Iaith, Llythrennedd a Chyfathrebu ac Iechyd a Lles, fel bod Ysgol y Môr yn paratoi ar gyfer Dyfodol Llwyddiannus. 

Blaenoriaeth gyffredinol arall yw gwella iechyd a lles cyffredinol y disgyblion. Mae’n bosib gwneud hyn o fewn y sesiwn Iechyd a Lles ond trwy gydol eu hamser yn yr ysgol hefyd. Caiff y disgyblion y cyfle i goginio a threialu bwydydd newydd o ddiwylliant gwlad y diwrnod er mwyn darparu profiadau newydd iddyn nhw. Bydd y sesiwn hyn yn amrywio o fis i fis gyda’r nyrs ysgol yn ymweld â’r dosbarth o bryd i’w gilydd i drafod pwysigrwydd bwyta’n iachus a chymorth ynglŷn â sut i osgoi gordewdra a’i iechyd yn gyffredinol. Os ydy’r ymyrraeth yn gweithredu’n gadarnhaol, mae’n bosib i’r ysgol gynnal sesiynau coginio gyda rhieni er mwyn codi eu hymwybyddiaeth nhw o bwysigrwydd bwyta’n iach a sut i goginio’r bwydydd gorau i'w plant. 

Mae’n bosib gwahodd rhanddeiliaid eraill i mewn i’r ysgol i drafod pwysigrwydd eu rôl o edrych ar ôl y plant. Rhanddeiliaid bwysig nad yw’n cael eu hystyried o fewn bywyd y plant yw’r rhieni. Mae dylanwad y rhieni yn enfawr gan eu bod o fewn system meicro’r plentyn, fel trafoda Bronfrenrenner (Psychology Notes, 2019). Dwedai fod amgylchedd y disgybl yn holl bwysig, felly os ydy’r rhieni yn dioddef o broblemau iechyd mae’n bosib byddai’r plentyn yn hefyd. Ond sonia Chen (2018) ‘children learn far more from other kids than from any adult.’ Felly dadleua ef fod dylanwad rhieni ddim cystal â dylanwad ffrindiau a chyfoedion. Mae 'na bob tro barn wahanol ar gyfer agweddau fel hyn, ond mae’n bwysig iawn bod cyswllt aml rhwng yr ysgol â’r rhieni hyd yn oed os nad ydynt yn ddylanwad mawr ar y plant. Trafoda American Federation Teachers (2007) ymchwil sy’n pwysleisio bod cyswllt da â rhieni yn ffordd o godi cyflawniad academaidd. Cydnabydda Estyn (2018, tud,19) ‘Mae lleiafrif o ysgolion yn defnyddio ystod o sianeli cyfathrebu digidol i ddatblygu deialog ddwy ffordd werthfawr rhwng athrawon a rhieni, er enghraifft trwy ddefnyddio cymwysiadau digidol (apiau).’ Felly oherwydd hyn, defnyddia Ysgol y Môr ap gyfathrebu i drafod gyda’r rhieni. Ond ar wefan Compass School (2016) sonnir bod well gan lawer o rieni i drafod wyneb yn wyneb yn hytrach trwy sgrin, felly bydd trefnu cyfarfodydd aml hefyd yn fuddiol i drosglwyddo gwybodaeth. 

Caiff y disgyblion y cyfle i addysgu ieithoedd newydd yn ystod Ddiwrnod Dathlu Diwylliant. Yn amlwg ni fyddai’r gwaith yn anodd wrth ystyried eu hoedran ond dengys ymchwil Krashen (Collier, 2006) bod plant yn dysgu iaith orau pan ydynt yn ifanc. Dywed Donaldson (2015, tud 48) fe fyddai’n her i gynnwys ieithoedd modern o fewn y gwersi ond thrwy eu gwneud, byddai’n helpu’r disgyblion i ‘strwythuro ieithoedd’ a byddai’n cyflwyniad da i ‘ddiwylliannau eraill’. Maent hefyd yn her i addysgu’r disgyblion am dlodi a’r ffaith bod ‘The poverty gap has clearly got bigger’ (Burns, 2019). Dysga’r disgyblion o sut mae tlodi’n effeithio gwledydd o amgylch y byd a gallent gymharu tlodi’r wlad astudio gyda Chymru. Caiff y disgyblion eu haddysgu am Hawliau Plant (Comisynydd Plant Cymru, dyddiad anhysbys) lle nodir bod gan bob plentyn ‘yr hawl i safon dda o fwyd.’ Mae’n bwysig codi ymwybyddiaeth y disgyblion nad yw pob plentyn yn y byd yn derbyn hyn oherwydd tlodi. Mae’n bosib os yw blentyn yn byw mewn tlodi, nad ydynt yn derbyn yr anghenion ffisegol megis bwyd, dwr a gwarchod. Creda Maslow (McLeod, 2018) ni fyddai’r disgyblion felly’n gallu symud i fyny’r hierarchaeth tuag at ddiogelwch gan nad yw’r anghenion cyntaf wedi ei cyflawni. 

Nid yw tlodi yn un o’r meysydd dysgu o raddau, ond maent yn gallu cael ei addysgu’n drawsgwricwlaidd o fewn y sesiwn Dyniaethau a’r Maes Iaith, Llythrennedd a Chyfathrebu. 

Nid yn unig tlodi’n sy’n cael eu plethu mewn i wersi, ond caiff nifer o sesiynau eu cysylltu er mwyn darparu elfen o drawsgwricwlaidd. Mae ‘Model yn Seiliedig ar Thema’ Barnes (2015, tud 69) yn cysylltu fan hyn gan fod yr ymyrraeth gyfan wedi deillio o thema megis ‘gwledydd’. Bydd dal elfennau o wersi yn plethu mewn i bynciau eraill megis mathemateg a rhifedd yn llifo mewn i’r dyniaethau trwy fesur y pellter o un wlad i’r llall. O fewn y sesiwn Mathemateg a Rhifedd, caiff y disgyblion y cyfle i weld arian go iawn o wlad wahanol o gymharu gydag arian eu gwlad nhw. Fel y pwysleisia Donaldson (2015, tud 49) byddai hyn yn rhoi ‘profiadau sy’n galluogi plant a phobl ifanc i feithrin sgiliau rhifedd ac ariannol cyffredinol’.

Gwelir fod yr ymyrraeth yn effeithio ar y disgyblion yn gadarnhaol ond gallai fod yn  anodd i rieni, yn enwedig y rhai sydd methu fforddio talu am wisgoedd ac adnoddau ar gyfer y Diwrnod Dathlu Diwylliant. Os nad yw’r rhieni yn gallu prynu’r adnoddau, gellir achosi i’r unigolyn deimlo’n unig a phryderus trwy gymharu ei hunain gyda’i ffrindiau. Oherwydd hyn, trefna’r ysgol diwrnod casglu arian sy’n caniatáu diwrnod rhyngweithio gyda’r rhieni ond hefyd maent yn bosib casglu arian fel nad oes pwysau ar y rhieni i brynu adnoddau. Bydd hyn yn lleihau costau’r ysgol sydd yn golygu ni fyddai’r ymyrraeth yn gostus a byddai yna’n fwy apelgar tuag at y Llywodraethwyr, rhieni a’r athrawon.  Ar ôl ymchwilio mewn i’r ymyrraeth, ni ddarganfyddir unrhyw arfer da o fewn unrhyw ysgolion eraill sydd yn pwysleisio taw Ysgol Gynradd y Môr yw’r ysgol gyntaf i’w weithredu. Mae felly’n bosib yn y dyfodol i hyfforddi ysgolion eraill er mwyn rhoi cymorth iddyn nhw ddatblygu eu hysgolion nhw. 

Trafoda Compass School (2016) bod dylai’r gwersi ‘emerge from each child’s interests and ideas.’ Mae’r Diwrnod Dathlu Diwylliant yn caniatáu hyn i ddigwydd gyda’r disgyblion yn penderfynu'r gwledydd dan sylw sydd yn personoli’r dysgu a gwneud y ddysgu’n fwy hwylus, fel trafoda Donaldson (2015). Cydnabydda Wales Online (2019) bod y byd addysg yn galw am newid, a chredaf mai Diwrnod Dathlu Diwrnod yw’r ymyrraeth mae pob ysgol wedi bod yn aros amdano.  

Gwerthusiad ECAD6001C

Wrth ddod i ddiwedd y modiwl, gwelaf fy mod wedi dysgu llawer am bwysigrwydd trosglwyddiad i blant o bob oed a chefndir. Dysgaf fod trosglwyddo o Gyfnod Sylfaen i Gyfnod Allweddol 2 yn gyfnod pryderus i lawer o unigolion ac nid oes digon o bwyslais arno o fewn ysgolion cynradd gan fod y ffocws pob tro ar y trosglwyddiad o Gyfnod Allweddol 2 i 3 yn unig. 

Rwyf nawr yn ymwybodol bod presenoldeb isel yn broblem sydd yn ymddangos mewn nifer o ysgolion cynradd yng Nghymru felly credaf fod yr ymyrraeth yn un addas iawn i geisio hybu hyn. Trwy feddwl nôl i fy nyddiau i yn yr ysgol, byddwn wedi mwynhau’r ymyrraeth yma felly mae’n bosib gallai annog mwy o ddisgyblion i fynychu’r ysgol yn fwy cyson a gobeithio codi canran y presenoldeb. 

Gyda’r cwricwlwm newydd ar y gorwel, a niferoedd o ysgolion heb ddechrau gweithredu’r newidiadau eto, penderfynais fod dechrau plethu’r meysydd dysgu a phrofiad i mewn yn ffordd gadarnhaol o weithredu fel ysgol Ddyfodol Lwyddiannus. Gyda’r pwyslais ar lais y plentyn, credaf fod yr ymyrraeth hon yn ffordd dda o ganiatáu’r disgyblion i ddewis y gwaith eu hunain ond mewn ffordd hwylus. 

Deallaf lawer yn fwy am ddamcaniaethwyr a’u theorïau perthnasol nawr ar gyfer y math yma o ymyrraeth. Dysgais fod rhai o’r theorïau yn ganolog i fy ymyrraeth, yn enwedig theori ecolegol Bronfrenbrenner gyda’i ymchwil ar y systemau gwahanol sy’n effeithio ar y plant. Mae fy ymwybyddiaeth o hierarchaeth Maslow yn gryfach erbyn nawr hefyd gan nad oeddwn i’n ystyried o’r blaen eu pwysigrwydd o fewn addysgu a dysgu plant. 

Wrth greu’r fideo credaf gosodais digon o amser i’w cynllunio a pharatoi er mwyn sicrhau roedd yn barod mewn amser. Roeddwn wedi bwriadu creu pwynt pŵer yn unig ond credais wedyn bod ffilmio o fewn ysgol a defnyddio Video Scribe yn rhoi blas gwell o’r hyn rwy’n bwriadu i’w wneud. Ond cymerodd y fideo llawer fwy o amser i’w greu nag oeddwn yn disgwyl. Cefais ambell broblem wrth greu’r fideo ond yn gyffredinol roedd y cyfnod yn un llwyddiannus. 

Teimlaf fy mod wedi bwrw’r Safon S1.2 gan fod yr ymyrraeth yn caniatáu i mi adeiladu ‘perthynas â dysgwyr ac yn cydnabod y bydd hyn yn help i wneud y gorau o'u potensial i ddysgu.’ Fel y soniais eisoes, mae cyfathrebu gyda rhieni yn holl bwysig, felly trwy gael yr ap gyfathrebu i drafod yr ymyrraeth gyda’r rhieni, rwyf yn bwrw’r Safon S1.4 trwy ‘gydnabod pwysigrwydd mynegi gwybodaeth a disgwyliadau yn eglur ac yn sensitif i rieni a gwarcheidwaid ac o feithrin perthynas bositif rhwng y cartref a'r ysgol.’ 
Dywed Donaldson (2015:31) ‘Dylai pob plentyn… dewis a gweithredu.’ Penderfyna’r disgyblion ar ba wlad i astudio felly credaf rwyf wedi llwyddo i fwrw’r Safon S3.1.3 trwy gynllunio a rhoi ystyriaeth i ddiddordebau dysgwyr, eu hiaith a'u cefndiroedd diwylliannol, gyda chymorth staff cefnogi pan fo hynny'n briodol.’ 
Mae gwahaniaethau’n amlwg yn bwysig o fewn y dosbarth, ond gyda’r ymyrraeth hwn mae’n anodd ei gynllunio fel bod y tasgau’n addas ar gyfer y gallu cywir. O fewn y sesiwn iaith digwydda hyn trwy gydnabod y disgyblion MAT a rhoi tasg fwy heriol iddyn nhw. Mae hyn felly’n cyfateb gyda Safon S3.2.4 sef ‘adnabod dysgwyr mwy galluog a dawnus ac yn eu cefnogi.’ Gyda phwysigrwydd cymhwysedd digidol, gwelais ei fod yn hanfodol i gynnwys elfen o dechnoleg felly cafodd ei blethu mewn i rai o’r gweithgareddau. Mae hyn felly’n cysylltu â’r Safon S3.3.10 sef ‘defnyddio TGCh yn effeithiol yn eu haddysgu.’ 

Trwy edrych nôl ar fy ymyrraeth, gwelais fy mod wedi bwrw ambell God Ymddygiad megis 1.5 sef bod ‘yn ymwybodol o'u cyfrifoldeb personol dros iechyd, diogelwch a llesiant cydweithwyr, a throstyn nhw eu hunain’ trwy addysgu’r disgyblion am bwysigrwydd cadw’n iach a thrafod unrhyw broblemau sy’n effeithio ar eu lles. Rwyf hefyd wedi bwrw 3.3 sef ‘ceisio datblygu a chynnal perthnasau gwaith proffesiynol gyda rhieni, gwarcheidwaid, gofalwyr a rhanddeiliaid eraill.’ Gwelais hefyd fy mod yn dangos ymrwymiad cyffredin i'w dysgu proffesiynol parhaus drwy fyfyrio am eu hymarfer a'i werthuso, sef rhif 5.1, gan mai dyma beth rwyf yn gwneud nawr. 

Yn ôl fy nghyflwyniad yn gyffredinol, credaf siaradais yn broffesiynol ond ar adegau gallwn fod wedi arafu. Roeddwn am gynnwys cymaint o wybodaeth o fewn y deg munud, ni wnes i ystyried cyflymder fy siarad. Credaf fy mod wedi dangos dealltwriaeth gadarn o’r hyn ymchwiliais i mewn iddo gyda digon o fanylder am yr ymyrraeth. Credaf hefyd fy mod wedi cynnwys y wybodaeth briodol yn y ffeil trwy atgyfnerthu’r hyn ddwedais o fewn y fideo. Wnes i gynnwys pob darn o wybodaeth o fewn y ffeil credaf sy’n berthnasol ar gyfer yr ymyrraeth ac unrhyw dystiolaeth i’w cefnogi megis gwybodaeth ar drosglwyddiad, iechyd a lles yn gyffredinol, hawliau plant, presenoldeb a damcaniaethwyr addas.
Petawn i ail wneud y cyflwyniad yma, byddwn yn bendant yn siarad yn arafach er mwyn sicrhau bod pob darn o wybodaeth yn glir. Efallai byddwn yn ail ddarllen y wybodaeth cyn greu’r cyflwyniad i sicrhau bod pob darn yn addas er mwyn osgoi dryswch. Byddai hyn felly’n fy nghaniatau i gynnwys gwybodaeth ychwanegol a fydd yn bwysig ar gyfer yr ymyrraeth.

